Α4-0300/96

Πρόταση απόφασης του Ευρωπαϊκού Κοινοβουλίου και του Συμβουλίου για την αναθεώρηση του κοινοτικού προγράμματος σχετικά με την πολιτική και τη δράση για το περιβάλλον και την αειφόρο ανάπτυξη - «Στόχος η αειφορία» (COM(95)0647 - C4- 0147/96 - 96/0027(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Έκτη αιτιολογική σκέψη

>Αρχικό κείμενο>

ότι, αφότου θεσπίστηκε το πρόγραμμα, σημειώθηκαν ορισμένες εξελίξεις που συνοδεύονται με την αειφόρο ανάπτυξη, όπως η έγκριση της ατζέντα 21 ως αποτέλεσμα της συνδιάσκεψης των Ηνωμένων Εθνών για το περιβάλλον και την αειφόρο ανάπτυξη, και η θέσπιση από την Επιτροπή του Λευκού Βιβλίου για την ανάπτυξη, την ανταγωνιστικότητα και την απασχόληση[semigr ]

>Κείμενο μετά την ψηφοφορία στο ΕΚ>

ότι, αφότου θεσπίστηκε το πρόγραμμα, σημειώθηκαν ορισμένες εξελίξεις που συνδέονται με την αειφόρο ανάπτυξη, όπως η έγκριση της ατζέντα 21 ως αποτέλεσμα της συνδιάσκεψης των Ηνωμένων Εθνών για το περιβάλλον και την αειφόρο ανάπτυξη, η θέσπιση από την Επιτροπή του Λευκού Βιβλίου για την ανάπτυξη, την ανταγωνιστικότητα και την απασχόληση, καθώς και οι υποχρεώσεις που ανελήφθησαν στο Ελσίνκι το 1994[semigr ]

(Τροπολογία 2)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η αναθεώρηση μπορεί επί πλέον να αντανακλά τις υποχρεώσεις που ανελήφθησαν και τα συμπεράσματα που εγκρίθηκαν στα πλαίσια των διαφόρων διεθνών και διακρατικών διαδικασιών, όπως π.χ. της πανευρωπαϊκής στρατηγικής για τη βιολογική και χωροταξική ποικιλομορφία και των κατευθυντήριων γραμμών UNBCE για τη συμμετοχή στη διαδικασία λήψεων περιβαλλοντικών αποφάσεων, της Διάσκεψης της Κοπεγχάγης για την Αειφορία και την Ισότητα (1995), τη Διάσκεψη του Βερολίνου για τις Κλιματολογικές Μεταβολές (1995) και τη Διάσκεψη Habitat II για το αστικό περιβάλλον (1996)[semigr ]

(Τροπολογία 3)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η πολιτική της Κοινότητας στον τομέα του περιβάλλοντος (άρθρο 130Ρ) επιδιώκει μεταξύ άλλων στόχων και την προστασία της υγείας του ανθρώπου[semigr ]

(Τροπολογία 4)

Έβδομη αιτιολογική σκέψη

>Αρχικό κείμενο>

ότι η διεύρυνση της Ευρωπαϊκής Ένωσης με τρία νέα κράτη μέλη, την Αυστρία,, τη Φινλανδία και τη Σουηδία, δημιουργεί νέες περιβαλλοντικές προκλήσεις για την Ένωση, και έχει δεσμεύσει την Κοινότητα για επανεξέταση ορισμένων διατάξεων της νομοθεσίας της στον τομέα του περιβάλλοντος[semigr ]

>Κείμενο μετά την ψηφοφορία στο ΕΚ>

ότι η διεύρυνση της Ευρωπαϊκής Ένωσης με τρία νέα κράτη μέλη, την Αυστρία, τη Φινλανδία και τη Σουηδία, δημιουργεί νέες περιβαλλοντικές προκλήσεις για την Ένωση, και έχει δεσμεύσει την Κοινότητα για αναθεώρηση ορισμένων διατάξεων της νομοθεσίας της στον τομέα του περιβάλλοντος με σκοπό να επιτύχει υψηλότερο επίπεδο περιβαλλοντικής προστασίας στην ΕΕ, μέχρι την 1.1.1999, έτσι ώστε, τα νέα κράτη μέλη, να μην χρειάζεται να υποβαθμίσουν τα περιβαλλοντικά τους πρότυπα[semigr ]

(Τροπολογία 5)

Δέκατη αιτιολογική σκέψη

>Αρχικό κείμενο>

ότι ο ευρωπαϊκός οργανισμός περιβάλλοντος παρουσίασε στις 10 Νοεμβρίου 1995 μία ενημερωμένη έκθεση για την κατάσταση του περιβάλλοντος ως συμβολή στη διαδικασία επανεξέτασης[semigr ]

>Κείμενο μετά την ψηφοφορία στο ΕΚ>

ότι ο ευρωπαϊκός οργανισμός περιβάλλοντος παρουσίασε στις 10 Νοεμβρίου 1995 μία ενημερωμένη έκθεση για την κατάσταση του περιβάλλοντος ως συμβολή στη διαδικασία επανεξέτασης όπου έγινε σαφές, ότι χωρίς πρόσθετα μέτρα, οι στόχοι του 1992 για το έτος 2000 δεν θα επιτευχθούν στους εξής επτά σημαντικούς τομείς: της σταθεροποίησης των εκπομπών του CO2 (διοξειδίου του άνθρακος), της μείωσης κατά 30% των εκπομπών ΝΟχ και VOC, της σταθεροποίησης του όγκου των δημοτικών αποβλήτων ανά κάτοικο, της σταθεροποίησης του επιπέδου του θορύβου άνω των 65 DB(Α), την απαλλαγή των υπογείων υδάτων από τα φυτοφάρμακα το 2005 και την απαλλαγή τους από νιτρικά ιόντα[semigr ]

(Τροπολογία 6)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

ότι ένα στα δέκα είδη φυτών, 30% από τα είδη πτηνών, 30% των ειδών ιχθύων του γλυκού νερού, 30% των ειδών ερπετών και δύο στα πέντε είδη θηλαστικών απειλούνται με εξαφάνιση στην ΕΕ, σύμφωνα με την Έκθεση του 1995 για την κατάσταση του περιβάλλοντος[semigr ]

(Τροπολογία 7)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

ότι κρίνεται απαραίτητη η ενσωμάτωση περισσότερο δεσμευτικών κοινοτικών δράσεων υποστηριζομένων από σταθερά χρονοδιαγράμματα με σκοπό να καταστεί το Πέμπτο Πρόγραμμα Δράσης για το Περιβάλλον πιο αξιόπιστο και να διασφαλισθεί ότι οι προτεραιότητες του προγράμματος θα τύχουν πραγματικής εφαρμογής[semigr ]

(Τροπολογία 13)

Αφορά όλο το κείμενο

>Κείμενο μετά την ψηφοφορία στο ΕΚ>

Το κείμενο της Επιτροπής τροποποιείται ως ακολούθως: οι λέξεις: "οι βασικές προτεραιότητες είναι" αντικαθίστανται από τις λέξεις "η Κοινότητα πρόκειται να":

(Τροπολογία 14)

Άρθρο 1, εδάφιο 1α (νέο)

>Κείμενο μετά την ψηφοφορία στο ΕΚ>

Για την πραγματοποιήση των στόχων που ετέθησαν το 1992 για το 2000, η Επιτροπή θα υποβάλει, πριν από τα τέλη του 1997, προτάσεις για πρόσθετα μέτρα σχετικά με τους στόχους εκείνους που κινδυνεύουν να μην επιτευχθούν έως το 2000.

(Τροπολογία 15)

Άρθρο 1, δεύτερο εδάφιο

>Αρχικό κείμενο>

Για να επιταχυνθεί η διαδικασία αυτή και να εξασφαλισθεί η πλέον αποτελεσματική εφαρμογή της προσέγγισης που καθορίζεται στο πρόγραμμα, η Κοινότητα από την πλευρά της, θα εστιάσει τις προσπάθειές της σε πέντε βασικές προτεραιότητες και σε πέντε άλλα ζητήματα που πιστεύεται ότι θα δώσουν συμπληρωματική ώθηση στην εφαρμογή του προγράμματος.

>Κείμενο μετά την ψηφοφορία στο ΕΚ>

Για να επιταχυνθεί η διαδικασία αυτή και να εξασφαλισθεί η πλέον αποτελεσματική εφαρμογή της προσέγγισης που καθορίζεται στο πρόγραμμα, η Κοινότητα από την πλευρά της, θα εστιάσει τις προσπάθειές της σε πέντε βασικές προτεραιότητες με ένα συγκεκριμένο χρονοδιάγραμμα και σε πέντε άλλα ζητήματα που πιστεύεται ότι θα δώσουν συμπληρωματική ώθηση στην εφαρμογή του προγράμματος.

(Τροπολογία 17)

Άρθρο 2, παράγραφος 2.1, σημείο α)

>Αρχικό κείμενο>

α) η περαιτέρω ανάπτυξη των δεσμών μεταξύ των πράξεων ρύθμισης της γεωργικής αγοράς και των περιβαλλοντικών απαιτήσεων συνέπεια της διαδικασίας μεταρρύθμισης της Κοινής Γεωργικής Πολιτικής με περιορισμένη εξάρτηση από τη στήριξη των τιμών της αγοράς που αντισταθμίζονται με μέτρα άμεσων ενισχύσεων, τα οποία, όπου είναι απαραίτητο, θα μπορούσαν να συνδεθούν με περιβαλλοντικά κριτήρια[semigr ] επίσης, η καλύτερη ολοκλήρωση κάθε πολιτικής της αγοράς και της πολιτικής αγροτικής ανάπτυξης και περιβάλλοντος. Τα μέτρα αυτά πρέπει να περιλαμβάνουν την υποχρέωση παρακολούθησης και υποβολής εκθέσεων[semigr ]

>Κείμενο μετά την ψηφοφορία στο ΕΚ>

α) η ένταξη περιβαλλοντικών κριτηρίων στο πλαίσιο χάραξης μιας αγροτικής πολιτικής και η εισαγωγή νέων προγραμμάτων παροχής κινήτρων για να εξασφαλισθεί η επίτευξη συγκεκριμένων περιβαλλοντικών στόχων. Τα μέτρα αυτά πρέπει να περιλαμβάνουν την υποχρέωση παρακολούθησης και υποβολής εκθέσεων[semigr ] Η δυνατότητα εισαγωγής νέων φιλοπεριβαλλοντικών προϋποθέσεων για την καταβολή των πληρωμών που συνδέονται με την παραγωγή (για όσο διάστημα συνεχίζεται η καταβολή των εν λόγω ποσών) θα εκτιμηθεί για να αποτελέσει αντικείμενο περαιτέρω συζητήσεων[semigr ]

>Κείμενο μετά την ψηφοφορία στο ΕΚ>

αα) Η Επιτροπή καλείται να ξεκινήσει την προετοιμασία μιας νέας ριζικής μεταρρύθμισης της γεωργικής πολιτικής της Κοινότητας, η οποία θα τεθεί σε ισχύ το αργότερο κατά την προσχώρηση των κρατών της Κεντρικής και Ανατολικής Ευρώπης. Η μεταρρύθμιση, η οποία θα εφαρμοσθεί σε διαδοχικές φάσεις, θα διασφαλίζει πλήρη συμφωνία μεταξύ των αγροτικών διαρθρώσεων και των στόχων του προγράμματος δράσης της ΕΕ, περιλαμβανομένης της προστασίας των υπογείων και ποσίμων υδάτων. Η μεταρρύθμιση θα διασφαλίζει ώστε τα μέσα ενίσχυσης να συνδέονται άμεσα με βιώσιμες μεθόδους διαχείρισης.

(Τροπολογία 19)

Άρθρο 2, παράγραφος 2.1, σημείο γα) (νέο)

>Κείμενο μετά την ψηφοφορία στο ΕΚ>

γα) να ενθαρρύνει αειφόρες πρακτικές αλιείας και να παρεμποδίσει την υπεραλιεία, ιδιαιτέρως την εκμετάλλευση γόνων ιχθύων για χρήση ζωοτροφών ή θερμαντικών ελαίων[semigr ]

(Τροπολογία 20)

Άρθρο 2, παράγραφος 2.1, σημείο δ)

>Αρχικό κείμενο>

δ) περαιτέρω ανάπτυξη ολοκληρωμένης στρατηγικής για την αειφόρο χρήση των φυτοφαρμάκων, συμπεριλαμβανομένων λεπτομερέστερων διατάξεων σχετικά με τους όρους διάθεσης και πώλησής του και των περιορισμών στη χρήση των πλέον επικίνδυνων από αυτά[semigr ]

>Κείμενο μετά την ψηφοφορία στο ΕΚ>

δ) ότι η Επιτροπή, πριν από το πέρας του 1997, θα υποβάλει πρόταση ολοκληρωμένης στρατηγικής με συγκεκριμένους στόχους και χρονοδιάγραμμα για μειωμένη χρήση των φυτοφαρμάκων, συμπεριλαμβανομένων λεπτομερέστερων διατάξεων σχετικά με τους όρους διάθεσης και πώλησής του και των περιορισμών στη χρήση των πλέον επικίνδυνων από αυτά, τα οποία είναι απαγορευμένα[semigr ] κατά τον καθορισμό μιας τέτοιας στρατηγικής, οι προληπτικές ρυθμίσεις και η περιβαλλοντική μέριμνα θα αποτελούν το επίκεντρο. Η εν λόγω στρατηγική θα εμπεριέχει στόχους μείωσης της χρήσης φυτοφαρμάκων, για επί μέρους τομείς (αγροτικές καλλιέργειες, δασοκομία, κηπουρική) και κατά προτίμηση στόχους για καθορισμό στόχων για τις ποσότητες ενεργών ουσιών και τη συχνότητα χρήσης τους[semigr ]

(Τροπολογία 27)

Άρθρο 2, παράγραφος 2.2, σημείο γ)

>Αρχικό κείμενο>

γ) να θεσπιστούν αυστηρότερες διατάξεις για τις εκπομπές και το θόρυβο που προκαλούν τα οδικά οχήματα και τα αεροσκάφη, και για την ποιότητα των καυσίμων[semigr ] να αναλάβει δράση για τη μείωση των εκπομπών CO2 από τα επιβατικά αυτοκίνητα και να ενισχύσει τις κοινοτικές διατάξεις όσον αφορά τον έλεγχο και τη συντήρηση των οχημάτων[semigr ]

>Κείμενο μετά την ψηφοφορία στο ΕΚ>

γ) να θεσπιστούν αυστηρότερες διατάξεις για τις εκπομπές και το θόρυβο που προκαλούν τα οδικά οχήματα και τα αεροσκάφη, και για την ποιότητα των καυσίμων[semigr ] να αναλάβει δράση για τη μείωση των εκπομπών CO2 από τα επιβατικά αυτοκίνητα ορίζοντας νέο γενικό στόχο για τα νέα και τα εισαγόμενα αυτοκίνητα, ήτοι 3 λίτρα/100 km για τα βενζινοκίνητα και 2.7λίτρα/100 km για τα πετρελαιοκίνητα οχήματα, το αργότερο έως το 2005, και, επί πλέον, να ενισχύσει τις κοινοτικές διατάξεις όσον αφορά τον έλεγχο και τη συντήρηση των οχημάτων[semigr ] να θεσπιστούν ποσοτικοί στόχοι για τη βελτίωση της ποιότητας του αέρα στα αστικά κέντρα και τη μείωση των εκπομπών διοξειδίου του άνθρακα από τα αυτοκίνητα, καθώς και χρονοδιάγραμμα για την επίτευξή τους.

(Τροπολογία 28)

Άρθρο 2, παράγραφος 2.2, σημείο δ)

>Αρχικό κείμενο>

δ) να προωθηθεί η ανταλλαγή εμπειριών μεταξύ των τοπικών αρχών σχετικά με πρωτοβουλίες για την αειφόρο ανάπτυξη των μεταφορών[semigr ]

>Κείμενο μετά την ψηφοφορία στο ΕΚ>

δ) να προωθηθεί η ανταλλαγή εμπειριών μεταξύ των τοπικών αρχών σχετικά με πρωτοβουλίες για την αειφόρο ανάπτυξη των μεταφορών, περιλαμβανομένων των τοπικών σχεδίων δράσης της ατζέντα 21, μέσω συνεργασίας μεταξύ των δημοσίων αρχών και του τοπικού πληθυσμού[semigr ]

(Τροπολογία 29)

Άρθρο 2, παράγραφος 2.3, σημείο α)

>Αρχικό κείμενο>

α) η στήριξη της ανάπτυξης και της εφαρμογής τεχνολογιών και πρακτικών για την εξοικονόμηση ενέργειας, συμπεριλαμβανομένων των ανανεώσιμων πηγών ενέργειας, με μέτρα χρηματοδότησης, ευαισθητοποίησης και ενημέρωσης, και ο καθορισμός κριτηρίων εξέτασης των καθεστώτων επιδοτήσεων ώστε να ανορθωθούν τα κίνητρα που έχουν αρνητικές συνέπειες[semigr ]

>Κείμενο μετά την ψηφοφορία στο ΕΚ>

α) η στήριξη της ανάπτυξης και της εφαρμογής τεχνολογιών και πρακτικών για την εξοικονόμηση ενέργειας, της χρήσης της ενέργειας από τους καταρράκτες και τον συνδυασμό μονάδων ηλεκτροπαραγωγής/θέρμανσης, συμπεριλαμβανομένων των ανανεώσιμων πηγών ενέργειας, με μέτρα χρηματοδότησης, ευαισθητοποίησης και ενημέρωσης, και ο καθορισμός προγράμματος δράσης της ΕΕ για την παύση της χορήγησης όλων των επιδοτήσεων στον τομέα της ενέργειας έως το έτος 2000, οι οποίες προωθούν την κατανάλωση ενέργειας και παρεμποδίζουν την εισαγωγή καθαρής τεχνολογίας[semigr ]

(Τροπολογία 32)

Άρθρο 2, παράγραφος 2.3, σημείο δ)

>Αρχικό κείμενο>

δ) η επιδίωξη της ανάπτυξης ενός κοινοτικού πλαισίου αυτοδεσμευτικών συμφωνιών, σύμωνα με τους κανόνες ανταγωνισμού[semigr ]

>Κείμενο μετά την ψηφοφορία στο ΕΚ>

δ) ενίσχυση των ισχυόντων μέτρων στο πλαίσιο των προγραμμάτων SAVE, ALTERNET, THERMIE και JOULE, ορίζοντας στόχους για ετήσια μείωση της τάξης του 3% επί της βασικής ενεργειακής κατανάλωσης ανά μονάδα ΑΕΠ, καθώς και για ετήσια αύξηση κατά 1% της βασικής κατανάλωσης των αειφόρων και ανανεώσιμων πηγών ενέργειας[semigr ]

>Κείμενο μετά την ψηφοφορία στο ΕΚ>

- επικέντρωση μεγαλύτερου βάρους στα μέσα οικονομικής διαχείρισης[semigr ]

>Κείμενο μετά την ψηφοφορία στο ΕΚ>

- επιδίωξη μείωσης της ενεργειακής κατανάλωσης[semigr ]

>Κείμενο μετά την ψηφοφορία στο ΕΚ>

- ανακατανομή, μέχρι το 1999, του 50% της κοινοτικής χρηματοδότησης που προορίζεται για την έρευνα στον τομέα της ενέργειας από πυρηνική σύντηξη, με τη διάθεσή της στην έρευνα για ενεργειακά αποδοτικές, αειφόρες και ανανεώσιμες πηγές ενέργειας[semigr ]

>Κείμενο μετά την ψηφοφορία στο ΕΚ>

- επεξεργασία διατάξεων σχετικά με τις περιβαλλοντικές επιπτώσεις από τις μεταφορές πυρηνικών υλικών[semigr ]

(Τροπολογία 35)

Άρθρο 2, παράγραφος 2.4, σημείο γ)

>Αρχικό κείμενο>

γ) η βελτίωση της νομοθεσίας όσον αφορά τον συνεκτικό και ολοκληρωμένο έλεγχο της ρύπανσης από βιομηχανικές εγκαταστάσεις, η ανάπτυξη ενός συμπληρωματικού πλαισίου για τον ολοκληρωμένο έλεγχο της ρύπανσης, στο οποίο θα λαμβάνονται υπόψη τα ιδιαίτερα προβλήματα των μικρότερων εγκαταστάσεων και η ενθάρρυνση της καλύτερη εσωτερίκευσης του εξωτερικού κόστους[semigr ]

>Κείμενο μετά την ψηφοφορία στο ΕΚ>

γ) η βελτίωση της νομοθεσίας όσον αφορά τον συνεκτικό και ολοκληρωμένο έλεγχο της ρύπανσης από βιομηχανικές εγκαταστάσεις, η ανάπτυξη ενός συμπληρωματικού πλαισίου για τον ολοκληρωμένο έλεγχο της ρύπανσης, βάσει της αρχής περί «Βέλτιστης, Διαθέσιμης Τεχνολογίας», στο οποίο θα λαμβάνονται υπόψη τα ιδιαίτερα προβλήματα των μικρότερων εγκαταστάσεων και, μέσω της χρήσης των μέσων οικονομικής διαχείρισης, θα επιτυγχάνεται η ενθάρρυνση της καλύτερη συνεκτίμηση του εξωτερικού κόστους, και η εισαγωγή οδηγίας για την καθιέρωση ενός Ευρωπαϊκού Μητρώου Εκπομπών Ρύπων, σύμφωνα με το παράδειγμα των ΗΠΑ[semigr ]

>Κείμενο μετά την ψηφοφορία στο ΕΚ>

γα) επεξεργασία σχεδίου δράσης της ΕΕ προκειμένου να διασφαλισθεί η εφαρμογή και η επικύρωση όλων των ρυθμίσεων που στοχεύουν στη μείωση των εκπομπών και της ρύπανσης από τις βιομηχανίες, να διασφαλισθεί η καλύτερη ενσωμάτωση της αρχής «ο ρυπαίνων πληρώνει» στη νομοθεσία της ΕΕ, περιλαμβανομένης της εισαγωγής νομοθεσίας που θα καλύπτει ολόκληρη την ΕΕ, όσον αφορά την ευθύνη περί αποκατάστασης της ζημίας που έχει προκληθεί στο περιβάλλον[semigr ]

(Τροπολογία 36)

Άρθρο 2, παράγραφος 2.4, σημείο στα) (νέο)

>Κείμενο μετά την ψηφοφορία στο ΕΚ>

στα) διασφάλιση της εξάλειψης και απαγόρευσης των Αλιευτικών Οργανικών Ρυπογόνων Ουσιών (POP) που είναι επικίνδυνα για το περιβάλλον και την υγεία εφόσον υφίστανται εναλλακτικά ακίνδυνα για το περιβάλλον προϊόντα[semigr ]

(Τροπολογία 40)

Άρθρο 2, παράγραφος 2.5, σημείο γ)

>Αρχικό κείμενο>

γ) η προώθηση της εφαρμογής καινοτόμων καλών πρακτικών στον τομέα της αειφόρου τουριστικής ανάπτυξης[semigr ]

>Κείμενο μετά την ψηφοφορία στο ΕΚ>

γ) η προώθηση της εφαρμογής καινοτόμων καλών πρακτικών στον τομέα της αειφόρου τουριστικής ανάπτυξης με εφαρμογή της αρχής «ο ρυπαίνων πληρώνει» και της αρχής «ο χρησιμοποιών τους φυσικούς πόρους πληρώνει»[semigr ]

>Κείμενο μετά την ψηφοφορία στο ΕΚ>

γα) διασφάλιση ότι τα Διαρθρωτικά Ταμεία υποστηρίζουν τις αειφόρες μορφές τουρισμού και ότι τα προγράμματα που χρηματοδοτούνται από τα εν λόγω Ταμεία έχουν αποτελέσει αντικείμενο μελέτης περιβαλλοντικών επιπτώσεων[semigr ]

(Τροπολογία 43)

Άρθρο 3, παράγραφος 3.1, σημείο -α) (νέο),

>Κείμενο μετά την ψηφοφορία στο ΕΚ>

-α ) στην συνεκτίμηση του περιβάλλοντος[semigr ]

(Τροπολογία 44)

Άρθρο 3, παράγραφος 3.1, σημείο α)

>Αρχικό κείμενο>

α) στις περιβαλλοντικές επιβαρύνσεις[semigr ]

>Κείμενο μετά την ψηφοφορία στο ΕΚ>

α) πριν από τη λήξη του 1997 θα πρέπει να υποβληθούν προτάσεις σχετικά με τη μεταρρύθμιση των περιβαλλοντικών φόρων και επιβαρύνσεων, η οποία θα προβλέπει τη μετατόπιση των φορολογικών επιβαρύνσεων ώστε αντί να επιβάλλονται στην απασχόληση, να επιβάλλονται στους πόρους και στη ρύπανση, σύμφωνα με το Λευκό Βιβλίο για την ανάπτυξη, τον ανταγωνισμό και την απασχόληση[semigr ]

(Τροπολογία 45)

Άρθρο 3, παράγραφος 3.1, σημείο γ)

>Αρχικό κείμενο>

γ) στη σύναψη αυτοδεσμευτικών συμφωνιών στον τομέα του περιβάλλοντος σύμφωνα με τους κανόνες του ανταγωνισμού[semigr ]

>Κείμενο μετά την ψηφοφορία στο ΕΚ>

γ) στη σύναψη αυτοδεσμευτικών συμφωνιών στον τομέα του περιβάλλοντος σύμφωνα με τους κανόνες του ανταγωνισμού, εφόσον οι εν λόγω συμφωνίες δύνανται να συμβάλλουν στην επίτευξη ουσιαστικά καλύτερων αποτελεσμάτων σε σύγκριση με άλλες μεθόδους, και στο βαθμό που επιτρέπουν τη συμμετοχή των πολιτών και των συναφών ΜΚΟ στη διαδικασία κατάρτισης και παρακολούθησης της εφαρμογής τους. Η μη τήρηση των εν λόγω συμφωνιών θα συνεπάγεται κυρώσεις υπό μορφήν επιβολής ποινών[semigr ]

(Τροπολογία 47)

Άρθρο 3, παράγραφος 3.2, σημείο -α) (νέο)

>Κείμενο μετά την ψηφοφορία στο ΕΚ>

-α ) πριν από τη λήξη του 1997, θα πρέπει να υποβληθεί πρόταση οδηγίας σχετικά με την αξιολόγηση των περιβαλλοντικών επιπτώσεων, των πολιτικών, των σχεδίων και των προγραμμάτων της Κοινότητας, καθώς και, όπου κρίνεται σκόπιμο, των σχεδίων έκθεσης της Επιτροπής, των προγραμμάτων και της νομοθεσίας της ΕΕ[semigr ]

(Τροπολογία 48)

Άρθρο 3, παράγραφος 3.2, σημείο γ)

>Αρχικό κείμενο>

γ) ενίσχυση του ρόλου της τυποποίησης, ιδίως μέσω της ενσωμάτωσης των περιβαλλοντικών πτυχών στην κατάρτιση βιομηχανικών προτύπων[semigr ]

>Κείμενο μετά την ψηφοφορία στο ΕΚ>

γ) ενίσχυση του ρόλου της περιβαλλοντικής τυποποίησης, ιδίως μέσω της ενσωμάτωσης των περιβαλλοντικών πτυχών στην κατάρτιση βιομηχανικών προτύπων, μετά την έγκριση ψηφίσματος του Συμβουλίου, που ορίζει τις προϋποθέσεις συμμετοχής των ΜΚΟ στη διαδικασία[semigr ]

>Κείμενο μετά την ψηφοφορία στο ΕΚ>

γα) ο καθορισμός ελάχιστων απαιτήσεων όσον αφορά την αξιολόγηση των περιβαλλοντικών επιπτώσεων που θα αποτελέσουν στο μέλλον βασικό στοιχείο κατά την οροθέτηση των αρμοδιοτήτων της CEN όσον αφορά την προτυποποίηση. Η Επιτροπή καλείται να επεξεργασθεί έως τα μέσα του 1997 συγκεκριμένο πλαίσιο σχετικά με τον τρόπο συμπερίληψης της περιβαλλοντικής προστασίας στις μελλοντικές αρμοδιότητες της CEN[semigr ]

(Τροπολογία 50)

Άρθρο 3, παράγραφος 3.2, σημείο ε)

>Αρχικό κείμενο>

ε) επανεξέταση τρόπων καλύτερης ενσωμάτωσης του περιβαλλοντικού προβληματισμού στην εφαρμογή των κοινοτικών κανόνων όσον αφορά τις δημόσιες συμβάσεις με παράλληλη διασφάλιση του θεμιτού ανταγωνισμού[semigr ]

>Κείμενο μετά την ψηφοφορία στο ΕΚ>

ε) πριν από τη λήξη του 1997, υποβολή συγκεκριμένων προτάσεων για την καλύτερη ενσωμάτωση του περιβαλλοντικού προβληματισμού στην εφαρμογή των κοινοτικών κανόνων όσον αφορά τις δημόσιες συμβάσεις με σκοπό την τροποποίηση των ισχυόντων κανόνων, ώστε να δίδεται σαφώς προτεραιότητα σε φιλικές προς το περιβάλλον προσφορές[semigr ]

(Τροπολογία 53)

Άρθρο 4, δεύτερο εδάφιο, σημείο -α) (νέο)

>Κείμενο μετά την ψηφοφορία στο ΕΚ>

-α ) να βελτιωθεί η διαφάνεια σε όλα τα επίπεδα των κοινοτικών οργάνων[semigr ]

(Τροπολογία 56)

Άρθρο 4, δεύτερο εδάφιο, σημείο β)

>Αρχικό κείμενο>

β) να ενισχυθεί ο ρόλος και η εφαρμογή των απαιτήσεων όσον αφορά την υποβολή εκθέσεων στο πλαίσιο της κοινοτικής νομοθεσίας[semigr ]

>Κείμενο μετά την ψηφοφορία στο ΕΚ>

β) η Επιτροπή θα ενισχύει τις προσπάθειες της για να εξασφαλίσει ότι τα κράτη μέλη θα τηρήσουν τους όρους περί υποβολής εκθέσεων σχετικά με τις εγκριθείσες νομικές πράξεις και θα εντατικοποιήσει την εργασία των αρμοδίων επιτροπών διαχείρισης δρομολογώντας απόφαση σχετικά με τη διαμόρφωση των εν λόγω απαιτήσεων[semigr ]

(Τροπολογία 57)

Άρθρο 4, δεύτερο εδάφιο, σημείο γ)

>Αρχικό κείμενο>

γ) να ενισχυθεί η καλύτερη συνεργασία μεταξύ των αρχών που είναι αρμόδιες για την εφαρμογή και την επιβολή της νομοθεσίας[semigr ]

>Κείμενο μετά την ψηφοφορία στο ΕΚ>

γ) η Επιτροπή θα υποβάλει πριν τη λήξη του 1997 πρόταση με σκοπό να καταστήσει πιο αποτελεσματική και αρτιότερη τη συνεργασία της με τις αρχές των κρατών μελών που είναι αρμόδιες για την εφαρμογή και την υλοποίηση της κοινοτικής νομοθεσίας στον τομέα του περιβάλλοντος[semigr ] μια τέτοια πρωτοβουλία από την πλευρά της Επιτροπής οφείλει να εμπεριέχει προτάσεις σχετικά με τον τρόπο επίτευξης καλύτερης διαφάνειας όσον αφορά τις μεθόδους εποπτείας και επιβολής της νομοθεσίας στα κράτη μέλη (κατά προτίμηση μέσω εκπόνησης ετήσιων εκθέσεων σύμφωνα με τις πρότυπες κατευθυντήριες γραμμές). Μια τέτοια πρόταση πρέπει επί πλέον να προβλέπει την ίδρυση Κοινής Ευρωπαϊκής Υπηρεσίας Περιβαλλοντικού Ελέγχου. Η Επιτροπή θα πρέπει εν συνεχεία να δημοσιεύσει ειδική ετήσια έκθεση σχετικά με τον τομέα του περιβάλλοντος, αντίστοιχη με αυτή που δημοσιεύει για τους τομείς του ανταγωνισμού και της εσωτερικής αγοράς, η οποία θα πραγματεύεται το καθεστώς εφαρμογής και επιβολής της κοινοτικής νομοθεσίας στα κράτη μέλη[semigr ]

(Τροπολογία 59)

Άρθρο 4, δεύτερο εδάφιο, σημείο ε)

>Αρχικό κείμενο>

ε) να σταθμιστεί κατά πόσον μπορούν να εισαχθούν στη νέα νομοθεσία κυρώσεις σε περίπτωση μη συμμόρφωσης[semigr ]

>Κείμενο μετά την ψηφοφορία στο ΕΚ>

ε) στο πλαίσιο των προτάσεών της για αναθέωρηση των ισχυουσών νομικών πράξεων και των προτάσεών της για θέσπιση νέων στον τομέα του περιβάλλοντος, θα πρέπει η Επιτροπή να προτείνει διατάξεις οι οποίες θα υποχρεώνουν τα κράτη μέλη να θεσπίζουν εθνικές διατάξεις σχετικά με την εφαρμογή των περιβαλλοντικών κανόνων και διατάξεις για την επιβολή ποινών σε περίπτωση μη τήρησής τους[semigr ]

>Κείμενο μετά την ψηφοφορία στο ΕΚ>

εα) να ζητήσει από την Επιτροπή, στο πλαίσιο των αρμοδιοτήτων της που υπέχει από το Άρθρο 155 της Συνθήκης, να εξασφαλίσει χωρίς καθυστέρηση ότι οι διαδικασίες που αφορούν παραβιάσεις των Συνθηκών, συμπεριλαμβανομένης και της επιβολής κυρώσεων βάσει του άρθρου 171, εφαρμόζονται αποτελεσματικά και χωρίς άσκοπες καθυστερήσεις, ενημερώνοντας το Ευρωπαϊκό Κοινοβούλιο και το Συμβούλιο για τις ως άνω δραστηριότητές της[semigr ]

(Τροπολογία 65)

Αρθρο 5, δεύτερο εδάφιο, σημείο δα) (νέο)

>Κείμενο μετά την ψηφοφορία στο ΕΚ>

δα) στη συλλογή και ευρύτερη διάδοση των πληροφοριών και γνώσεων που αφορούν την διασύνδεση της κατάστασης του περιβάλλοντος με την υγεία του ανθρώπου[semigr ]

(Τροπολογία 66)

Άρθρο 6, εισαγωγικό τμήμα

>Αρχικό κείμενο>

Η Κοινότητα θα ενισχύσει το ρόλο της στη διεθνή δράση για το περιβάλλον και την αειφόρο ανάπτυξη. Αυτό συνεπάγεται ειδικότερα την ενίσχυση της προσέγγισής της όσον αφορά τη συνεργασία με τις χώρες της Κεντρικής και Ανατολικής Ευρώπης και της Μεσογείου, ενίσχυση του ρόλου της απέναντι στα περιβαλλοντικά ζητήματα όπως αυτά προσδιορίζονται στην Ατζέντα 21 καθώς και απέναντι στη διμερή και πολυμερή συνεργασία σε θέματα αειφόρου ανάπτυξης.

>Κείμενο μετά την ψηφοφορία στο ΕΚ>

Δεδομένου του διασυνοριακού χαρακτήρα των περιβαλλοντικών προβλήματων και δεδομένων των σημαντικών δυνατοτήτων που διαθέτει η Κοινότητα προκειμένου να λειτουργεί ως κινητήριος δύναμη για μια διαρκή διεύρυνση των διεθνών περιβαλλοντικών κανόνων, η Κοινότητα αναγνωρίζει την υποχρέωση της να αναβαθμίσει το ρόλο της και να αναλάβει ηγετική δράση, ιδίως όσον αφορά τις διεθνείς δεσμεύσεις που έχει αναλάβει στα πλαίσια των συμβάσεων που έχει συνάψει.

>Κείμενο μετά την ψηφοφορία στο ΕΚ>

Η Επιτροπή πρέπει να εξασφαλίσει ότι η Κοινότητα θα λειτουργήσει ως κινητήριος δύναμη στις περαιτέρω εργασίες που συμπεριλαμβάνονται στο πλαίσιο των συμβάσεων σχετικά με τη βιοποικιλότητα και την αλλαγή του κλίματος, και ότι η Κοινότητα θα αναλάβει ηγετικό ρόλο στις διεθνείς προσπάθειες καθορισμού ενός νομικά δεσμευτικού ρυθμιστικού συστήματος για τους Ανθεκτικούς Οργανικούς Ρύπους (POP).

(Τροπολογία 67)

Άρθρο 6, παράγραφος 6.1, σημείο α)

>Αρχικό κείμενο>

α) η περαιτέρω ανάπτυξη μιας ολοκληρωμένης προσέγγισης απέναντι στα περιβαλλοντικά ζητήματα στο πλαίσιο της στρατηγικής για την προετοιμασία των συνδεδεμένων χωρών της Κεντρικής και Ανατολικής Ευρώπης για την ένταξη[semigr ]

>Κείμενο μετά την ψηφοφορία στο ΕΚ>

α) η περαιτέρω ανάπτυξη μιας ολοκληρωμένης προσέγγισης απέναντι στα περιβαλλοντικά ζητήματα στο πλαίσιο της στρατηγικής για την προετοιμασία των συνδεδεμένων χωρών της Κεντρικής και Ανατολικής Ευρώπης για την ένταξη[semigr ] η Κοινότητα, μέσω της συνεργασίας σε τεχνικό και διοικητικό επίπεδο και μέσω χρηματοοικονομικών ενισχύσεων, π.χ. μέσω της ίδρυσης κέντρων παρακολούθησης του περιβάλλοντος στις ενδιαφερόμενες χώρες, θα δεσμευθεί να βοηθήσει τις χώρες που έχουν υποβάλει αίτηση προσχώρησης, να επιτύχουν τουλάχιστον το ισχύον στην ΕΕ επίπεδο προστασίας του περιβάλλοντος καθώς και το επίπεδο που πρέπει να επιτύχει η ΕΕ έως τη στιγμή της ένταξής τους.

(Τροπολογία 73)

Άρθρο 6, παράγραφος 6.3, σημείο στα) (νέο)

>Κείμενο μετά την ψηφοφορία στο ΕΚ>

στα) να συνδράμει στις εργασίες βελτίωσης της ασφάλειας των πυρηνικών αντιδραστήρων της περιοχής (Ignalina, Αγ. Πετρούπολις, Kola)[semigr ]

(Τροπολογία 76)

Άρθρο 6, παράγραφος 6.4, σημείο β)

>Αρχικό κείμενο>

β) η προτίμηση πολυμερών λύσεων για τα προβλήματα του εμπορίου και του περιβάλλοντος, με σεβασμό των αρχών του εμπορίου και προώθηση της διαφάνειας στον καθορισμό και την εφαρμογή των περιβαλλοντικών μέτρων, συμπεριλαμβανομένων νέων μέσων της περιβαλλοντικής πολιτικής[semigr ]

>Κείμενο μετά την ψηφοφορία στο ΕΚ>

β) η διασφάλιση ότι οι κανόνες του ΔΟΕ, οι κανονισμοί και οι διαδικασίες, ιδίως αυτές που χρησιμοποιούνται για σκοπούς διαιτησίας, θα δίδουν προτεραιότητα στην ανάγκη διατήρησης υψηλού επιπέδου περιβαλλοντικής προστασίας, ιδίως όσον αφορά τις γενικές διατάξεις[semigr ]

(Τροπολογία 78)

Άρθρο 7, πρώτο εδάφιο

>Αρχικό κείμενο>

Η Κοινότητα θα εξασφαλίζει ότι η περιβαλλοντική της πολιτική θα στηρίζεται σε αξιόπιστα και συγκρίσιμα δεδομένα, στατιστικές και δείκτες, σε βάσιμες επιστημονικές πληροφορίες και σε μία εκτίμηση του κόστους και του οφέλους της δράσης ή της έλλειψης δράσης.

>Κείμενο μετά την ψηφοφορία στο ΕΚ>

Η Κοινότητα θα εξασφαλίσει ότι η περιβαλλοντική της πολιτική θα στηρίζεται σε αξιόπιστα και συγκρίσιμα δεδομένα, στατιστικές και δείκτες, σε βάσιμη επιστημονική έρευνα στις φυσικές και τις κοινωνικές επιστήμες και σε μία εκτίμηση του κόστους και του οφέλους της δράσης ή της έλλειψης δράσης.

>Κείμενο μετά την ψηφοφορία στο ΕΚ>

Ο Ευρωπαϊκός Οργανισμός Περιβάλλοντος εξακολουθεί να διαδραματίζει κεντρικό ρόλο στην εποπτεία, ανάλυση και αναφορά των περιβαλλοντικών εξελίξεων στην Κοινότητα. Η Κοινότητα θα εξασφαλίσει ότι θα γίνει η καλύτερη δυνατή χρήση όσον αφορά το έργο του Οργανισμού σε σχέση με την υλοποίηση των πολιτικών σχεδιασμών που αποτελούν το αντικείμενο της παρούσας απόφασης. Έχοντας υπόψη τα ανωτέρω η Κοινότητα θα εξασφαλίσει ότι ο Οργανισμός θα λάβει υπόψη τους στόχους και τις προτεραιότητες που καθορίσθηκαν στην παρούσα απόφαση, κατά την εκπόνηση του προγραμματος εργασίας του και ιδιαιτέρως κατά την αναθεώρηση του πολυετούς προγράμματος εργασίας του.

(Τροπολογία 81)

Άρθρο 7, δεύτερο εδάφιο, σημείο ε)

>Αρχικό κείμενο>

ε) η ανάπτυξη «δορυφορικών λογαριασμών» στο πλαίσιο των εθνικών λογαριασμών ως πρώτο μέτρο για την ενσωμάτωση των περιβαλλοντικών πτυχών στις εθνικές λογιστικές αντιλήψεις και πρακτικές[semigr ]

>Κείμενο μετά την ψηφοφορία στο ΕΚ>

ε) η ανάπτυξη βοηθητικών ή «δορυφορικών» λογαριασμών στο πλαίσιο των εθνικών λογαριασμών ως πρώτο μέτρο για την ενσωμάτωση των περιβαλλοντικών πτυχών στις εθνικές και κοινοτικές λογιστικές αντιλήψεις και πρακτικές, ανάπτυξη η οποία θα καταστήσει αναγκαστική τη δημιουργία ενός «πρασίνου» ΑΕΠ για το 1999, όπως ορίζεται στο Πέμπτο Πρόγραμμα[semigr ]

(Τροπολογία 82)

Άρθρο 8, 1α, 1β και 1γ εδάφια (νέα)

>Κείμενο μετά την ψηφοφορία στο ΕΚ>

Στο πλαίσιο αυτό η Επιτροπή θα αναλάβει δράση για την ανάπτυξη συστημάτων πληροφόρησης υπό μορφήν εντύπων ενημέρωσης σχετικά με τα προϊόντα, ή καταλόγων οικολογικών προϊόντων, που θα διασφαλίζουν ότι τα δεδομένα σχετικά με τον κύκλο ζωής των πρώτων υλών, των ημικατεργασμένων και των έτοιμων προϊόντων θα διαβιβάζονται σε ολόκληρο το σύστημα παραγωγής-διανομής.

>Κείμενο μετά την ψηφοφορία στο ΕΚ>

Οι πληροφορίες θα πρέπει κυρίως να δύνανται να χρησιμοποιηθούν από επαγγελματίες προμηθευτές που εργάζονται για επιχειρήσεις του δημόσιου τομέα, βιομηχανικές επιχειρήσεις και επιχειρήσεις λιανικής πώλησης.

>Κείμενο μετά την ψηφοφορία στο ΕΚ>

Σε διεθνές επίπεδο, στο πλαίσιο του ΔΟΕ και του ΔΟΤ, η Επιτροπή θα πρέπει να εργασθεί ώστε τα δεδομένα που αφορούν τα προϊόντα καθ' όλο τον κύκλο ζωής τους, να μπορούν να διαβιβάζονται ομοιογενώς, ανεξάρτητα από τη χώρα προέλευσής τους, έτσι ώστε οι οικολογικές ιδιότητες των προϊόντων να αποτελέσουν παραμέτρους διεθνοούς ανταγωνισμού, γεγονός που αποτελεί προϋπόθεση για την αναγκαία τεχνολογική ανάπτυξη[semigr ]

(Τροπολογία 85)

Άρθρο 11, παράγραφος 11.1, εισαγωγικό τμήμα

>Αρχικό κείμενο>

11.1. Όσον αφορά την αλλαγή του κλίματος και την καταστροφή της στιβάδας του όζοντος, ιδιαίτερη προσοχή θα δοθεί:

>Κείμενο μετά την ψηφοφορία στο ΕΚ>

11.1. Όσον αφορά την αλλαγή του κλίματος και την καταστροφή της στιβάδας του όζοντος, η Κοινότητα θα πρέπει να εντείνει τις προσπάθειές της για την επίτευξη των στόχων της Σύμβασης για την αλλαγή του κλίματος, και η Επιτροπή θα δρομολογήσει μέτρα για ορισμένους τομείς, ενώ προτεραιότητα θα δοθεί:

(Τροπολογία 86)

Άρθρο 11, παράγραφος 11.1, σημείο α)

>Αρχικό κείμενο>

α) στον καθορισμό στόχων για τον περιορισμό των εκπομπών διοξειδίου του άνθρακα (CO2) και άλλων αερίων του θερμοκηπίου μέχρι το 2005 και το 2010, καθώς και στον καθορισμό πολιτικών και μέτρων που είναι αναγκαία για την επίτευξη αυτών των στόχων[semigr ]

>Κείμενο μετά την ψηφοφορία στο ΕΚ>

α) στην τήρηση των στόχων περί σταθεροποίησης των εκπομπών CO2 έως το 2000, δέσμευση που ανέλαβε η Κοινότητα με την έγκριση του Πέμπτου Προγράμματος Δράσης για το Περιβάλλον, καθορίζοντας, μεταξύ άλλων, στόχους για τον περιορισμό των εκπομπών διοξειδίου του άνθρακα (CO2) και άλλων αερίων που συντελούν στη δημιουργία του φαινομένου του θερμοκηπίου μέχρι το 2005 και το 2010, και 2030, τη μείωση κατά 20% των εκπομπών διοξειδίου του άνρακα έως το 2005, κατά 30% μείωση έως το 2010 και κατά 50% έως το 2030 (σε σχέση με τα επίπεδα εκπομπών του 1990), και προσδιορίζοντας πολιτικές και μέτρα που είναι αναγκαία για την επίτευξη αυτών των στόχων[semigr ]

(Τροπολογία 87)

Άρθρο 11, παράγραφος 11.1, σημείο β)

>Αρχικό κείμενο>

β) στην ενίσχυση των μέτρων ελέγχου των χλωροφθορανθράκων (HCFC) και του μεθυλοβρωμιδίου και των χλωροφθορανθράκων (CFC) και των halons, και εντατικοποίηση της έρευνας με στόχο την ανεύρεση κατάλληλων υποκατάστατων των παραπάνω ουσιών[semigr ]

>Κείμενο μετά την ψηφοφορία στο ΕΚ>

β) στη διαρκή επί το αυστηρότερον εξέλιξη του Κανονισμού ΕΟΚ σχετικά με τις οζονοφθόρες ουσίες, έτσι ώστε οι ουσίες αυτές να καταργηθούν το ταχύτερο δυνατό, παράλληλα με την εμφάνιση τεχνικά εφαρμόσιμων και οικονομικά εφικτών εναλλακτικών λύσεων. Η τακτική αυτή πρέπει να συνεχιστεί με στόχο την ολική σχεδόν εξάλειψη των εν λόγω ουσιών έως το έτος 2005[semigr ]

>Κείμενο μετά την ψηφοφορία στο ΕΚ>

βα) η Κοινότητα θα θεσπίσει, αμελλητί, νόμους που θα αποσκοπούν στη μείωση της κατανάλωσης του μεθυλοβρωμιδίου κατά 50% καθώς και στην ταχεία κατάργηση της ουσίας έως το 2001[semigr ]

(Τροπολογία 89)

Άρθρο 11, παράγραφος 11.2, σημείο β)

>Αρχικό κείμενο>

β) στην καθιέρωση ή τροποποίηση ποιοτικών στόχων για συγκεκριμένους ρύπους και στην ανάπτυξη κοινών διαδικασιών εκτίμησης και παρακολούθησης της ποιότητας του ατμοσφαιρικού αέρα.

>Κείμενο μετά την ψηφοφορία στο ΕΚ>

β) στην καθιέρωση ή τροποποίηση ποιοτικών στόχων για συγκεκριμένους ρύπους εξασφαλίζοντας ότι τα επικίνδυνα για το οικοσύστημα φορτία/επίπεδα ρύπων να μην ξεπεραστούν, και στην ανάπτυξη κοινών διαδικασιών εκτίμησης και παρακολούθησης της ποιότητας του ατμοσφαιρικού αέρα.

(Τροπολογία 91)

Άρθρο 11, παράγραφος 11.4, εισαγωγικό τμήμα

>Αρχικό κείμενο>

11.4. Όσον αφορά τη διαχείριση των αποβλήτων, η Κοινότητα θα προσαρμόσει την υφιστάμενη πολιτική για τα απόβλητα σύμφωνα με τις εξελίξεις που σημειώθηκαν από το 1989. Ιδιαίτερη προσοχή θα δοθεί:

>Κείμενο μετά την ψηφοφορία στο ΕΚ>

11.4. Όσον αφορά τη διαχείριση των αποβλήτων, η Κοινότητα θα προσαρμόσει την υφιστάμενη πολιτική για τα απόβλητα σύμφωνα με τις εξελίξεις που σημειώθηκαν από το 1989, βάσει της νέας Στρατηγικής Αποβλήτων της Κοινότητας, κατά την εξής ιεραρχική σειρά:

1. Πρόληψη

2. Επαναχρησιμοποίηση

3. Ανακύκλωση/μετατροπή σε

βιομεθάνιο/λιπασματοποίηση

4. Αποτέφρωση με ανακτώμενη

ενέργεια

5. Απόρριψη σε χωματερή.

Ιδιαίτερη προσοχή θα δοθεί:

(Τροπολογία 92)

Άρθρο 11, παράγραφος 11.4, σημείο αα)(νέο)

>Κείμενο μετά την ψηφοφορία στο ΕΚ>

αα) η Επιτροπή πρέπει να υποβάλει πριν από τα τέλη του 1997 πρόταση οδηγίας σχετικά με τα σχέδια διαχείρισης των αποβλήτων, που θα βασίζεται σε εκτεταμένη κατάταξη των αποβλήτων, στην ευθύνη των παραγωγών, στο διαχωρισμό αποβλήτων διαφορετικής ροής και στην αρχή της εγγύτητας[semigr ]

(Τροπολογία 93)

Άρθρο 11, παράγραφος 11.4, σημείο αβ) (νέο)

>Κείμενο μετά την ψηφοφορία στο ΕΚ>

αβ) η Επιτροπή πρέπει να υποβάλει πριν από τα τέλη του 1997, πρόταση οδηγίας σχετικά με τη διαχείριση επικίνδυνων αποβλήτων με βάση την ευθύνη των παραγωγών, το διαχωρισμό επικίνδυνων αποβλήτων ροής, την αρχή της εγγύτητας και την επιβολή ενός οικολογικού τέλους στα επικίνδυνα χημικά απόβλητα που θα χρηματοδοτήσει την κατασκευή εγκαταστάσεων αποτοξίνωσης των επικίνδυνων αποβλήτων[semigr ]

(Τροπολογία 97)

Άρθρο 11, παράγραφος 11.6

>Αρχικό κείμενο>

11.6. Όσον αφορά την προστασία της φύσης και τη βιοποικιλότητα, η Κοινότητα θα εξασφαλίσει, στο πλαίσιο της εφαρμογής των λοιπών πολιτικών της, την πλήρη ενσωμάτωση του προβληματισμού για την προστασία της φύσης και τη βιοποικιλότητα.

>Κείμενο μετά την ψηφοφορία στο ΕΚ>

11. 6 Όσον αφορά την προστασία της φύσης και τη βιοποικιλότητα, η Κοινότητα θα αναπτύξει στρατηγική για τη προάσπιση και τη αειφόρο εκμετάλλευση της βιοποικιλότητας στο πλαίσιο συναφών τομεακών ή πολυτομεακών σχεδίων, προγραμμάτων και πολιτικών, και στο πλαίσιο της εφαρμογής των λοιπών πολιτικών της, την πλήρη ενσωμάτωση του προβληματισμού για την προστασία της φύσης και τη βιοποικιλότητα.

>Κείμενο μετά την ψηφοφορία στο ΕΚ>

Στο πλαίσιο εφαρμογής νέων μεταρρυθμίσεων πρέπει να διασφαλισθεί η αξιολόγηση των επιπτώσεών τους για τη βιοποικιλότητα

>Κείμενο μετά την ψηφοφορία στο ΕΚ>

Το ισχύον σύστημα αγρανάπαυσης πρέπει να επεκταθεί για να συμπεριλάβει τις νέες συμφωνίες στήριξης που θα μπορέσουν να χρησιμοποιηθούν για τη μόνιμη αγρανάπαυση, για την αναδημιουργία βιώσιμων βιότοπων και για την υποστήριξη των εντατικών προσπαθειών αποκατάστασης της φύσης.

>Κείμενο μετά την ψηφοφορία στο ΕΚ>

Αυστηρή εφαρμογή της οδηγίας για τον οικότοπο. Η Επιτροπή πρέπει να ορίσει, πριν από τέλη του 1997, κριτήρια για τη ρύθμιση ενδιάμεσων ζωνών και μετανστευτικών διαδρόμων στο πλαίσιο του Ευρωπαϊκού Δικτύου για την προστασία του εδάφους, συμπεριλαμβανομένου και του δικτύου Natura 2000.

(Τροπολογία 98)

Άρθρο 11, παράγραφος 11.7, σημείο γ)

>Αρχικό κείμενο>

γ) στην περαιτέρω ανάπτυξη πολιτικών με πλήρη αναφορά στην Ατζέντα 21 όσον αφορά την υποκατάσταση ή τη σταδιακή κατάργηση των τοξικών χημικών ουσιών.

>Κείμενο μετά την ψηφοφορία στο ΕΚ>

γ) στην περαιτέρω ανάπτυξη πολιτικών με πλήρη αναφορά στην Ατζέντα 21 όσον αφορά την υποκατάσταση ή τη σταδιακή κατάργηση των επικίνδυνων χημικών ουσιών, μεταξύ άλλων με την θέσπιση μέτρων για την ταξινόμηση και επισήμανση των χημικών ουσιών, επί τη βάσει πειραματικών δεδομένων και/ή δομικών ομοιοτήτων στο πλαίσιο του Κανονισμού άριθ 793/93 σχετικά με τις υπάρχουσες χημικές ουσίες, με στόχο τη βαθμιαία κατάργησή τους,

>Κείμενο μετά την ψηφοφορία στο ΕΚ>

γα) κατάρτιση σχεδίου δράσης με σκοπό την επίσπευση των τελικών δοκιμών των επικίνδυνων ουσιών που εμπεριέχονται στον κατάλογο EINECS.

(Τροπολογία 99)

Άρθρο 11, παράγραφος 11.7, σημείο δα) (νέο)

>Κείμενο μετά την ψηφοφορία στο ΕΚ>

δα) κατάθεση πρότασης για την προσαρμογή των διατάξεων της ΕΕ ώστε να ικανοποιηθεί το αίτημα που υπεβλήθη κατά τις διαπραγματεύσεις της εντάξεως της Φινλανδίας, Σουηδίας και Αυστρίας όσον αφορά τη μη υποχρέωση συμμόρφωσης, όταν οι διατάξεις των εν λόγω κρατών μελών είναι αυστηρότερες της ΕΕ. Η παρούσα πρόταση πρέπει να υποβληθεί πριν από τα τέλη του 1997[semigr ]

(Τροπολογία 100)

Άρθρο 11, παράγραφος 11.7, σημείο δβ) (νέο)

>Κείμενο μετά την ψηφοφορία στο ΕΚ>

δβ) ότι εξασφαλίζει πως, σύμφωνα με το στόχο του 5ου Περιβαλλοντικού Προγράμματος Δράσης, θα ληφθούν ορισμένα θετικά μέτρα για τη μείωση κατά 50% του αριθμού των σπονδυλωτών ζώων που χρησιμοποιούνται για πειραματικούς σκοπούς έως το 2000 και ότι, σε εφαρμογή του άρθρου 34, παρ. 1 της Ευρωπαϊκής Σύμβασης για την προστασία των σπονδυλωτών ζώων που χρησιμοπούνται για πειραματικούς και άλλους επιστημονικούς σκοπούς, υποχρεώνεται να ανακοινώνει ετησίως στατιστικές πληροφορίες σχετικά με τα πειραματόζωα, με ιδιαίτερη μνεία στη χρησιμοποίηση πιθήκων και με βραχυπρόθεσμο στόχο την απαγόρευση χρησιμοποίησης αγρίων ζώων εν αιχμαλωσία[semigr ]

(Τροπολογία 101)

Άρθρο 11, παράγραφος 11.7, σημείο δγ) (νέο)

>Κείμενο μετά την ψηφοφορία στο ΕΚ>

δγ) η Επιτροπή πρέπει να υποβάλει, πριν από τα τέλη του 1997, σχέδιο οδηγίας σχετικά με το Σχέδιο Στρατηγικής Διαχείρισης όλων των ραδιενεργών αποβλήτων βάσει της αρχής της εγγύτητας.

(Τροπολογία 102)

Άρθρο 11α (νέο)

>Κείμενο μετά την ψηφοφορία στο ΕΚ>

Άρθρο 11α

Ένα έκτο πρόγραμμα δράσης για το περιβάλλον

Οι προετοιμασίες για το έκτο πρόγραμμα-πλαίσιο πρέπει να αρχίσουν εγκαίρως ώστε να μπορέσει να υπάρξει λεπτομερής συζήτηση μεταξύ των θεσμικών οργάνων της Ευρωπαϊκής Ένωσης, των κρατών μελών της, των ομάδων συμφερόντων και των πολιτών. Τα απαραίτητα βήματα για την αειφόρο ανάπτυξη, τα οποία πρέπει να πραγματοποιηθούν με το πρόγραμμα αυτό, πρέπει να παρουσιασθούν με κατανοητούς στόχους για το 2010 και το 2020.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την αναθεώρηση του κοινοτικού προγράμματος σχετικά με την πολιτική και τη δράση για το περιβάλλον και την αειφόρο ανάπτυξη - «Στόχος η αειφορία» (COM(95)0647 - C4-0147/96 - 96/0027(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(95)0647 - 96/0027(COD)) ((ΕΕ C 140 της 11.05.1996, σελ. 5)),

- έχοντας υπόψη το άρθρο 189 Β, παράγραφος 2 της Συνθήκης ΕΟΚ και το άρθρο 130, παράγραφος 3 της Συνθήκης ΕΚ, σύμφωνα με το οποίο η Επιτροπή υπέβαλε την πρόταση στο Κοινοβούλιο (C4-0147/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Μεταφορών και Τουρισμού (Α4-0300/96),

1. εγκρίνει, με την επιφύλαξη των τροποποιήσεων του Κοινοβουλίου, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει τις τροπολογίες του Κοινοβουλίου στην κοινή θέση που θα εγκρίνει σύμφωνα με το άρθρο 189 Β, παράγραφος 2 της Συνθήκης ΕΚ[semigr ]

4. ζητεί να κινηθεί η διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Κοινοβούλιο, και να το ενημερώσει σχετικά[semigr ]

5. υπογραμμίζει ότι η Επιτροπή καλείται να υποβάλει στο Κοινοβούλιο τυχόν τροποποιήσεις επί της πρότασής της όπως αυτή τροποποιήθηκε από το Σώμα[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.